પશ્ચિમ આફ્રિકામાં થયેલા એક સર્વેક્ષણ મુજબ ‘હલીકૉબેક્ટર’ બેકટેરિયા ધરાવતી અમુક માતાઓ જે પોતાના બાળકને ખવડાવતા પહેલાં તેનો ખોરાક પોતે ચાવીને આપતી હતી. એમના બાળકોને આનો ચેપ લાગવાનું પ્રમાણ ઘણું વધારે હોવાનું જાણવા મળ્યું છે. ઉપરાંત ચાઇનીઝ પ્રજામાં પણ ઘણાં લોકોમાં આ બીમારી જોવામાં આવી છે કારણ કે તેઓને એઠાં વાસણોમાં ખાવાની આદત હોય છે. વળી, જે દંતવિશેષજ્ઞા તથા ડૉક્ટરો પોતાના હાથમાં ‘ગ્લોવ્સ’ (રબરના મોંજા) પહેરવા બાબત બેદરકારી રાખતા હોય છે તેઓને પણ ક્યારેક ‘હલીકૉબેક્ટર’ નો શિકાર બનવું પડે છે.